Raons d'eficiència i de coordinació política i administrativa en l'àmbit de la política social i institucional, de la política econòmica i de la política cultural i educativa, juntament amb la conveniència de delegar determinades competències del Govern de la Generalitat en aquests àmbits, aconsellen la creació de la Comissió de Govern per a Assumptes Socials i Institucionals, de la Comissió de Govern per a Assumptes Econòmics i de la Comissió de Govern per a Assumptes Culturals i Educatius, integrades pel conseller en cap de la Generalitat de Catalunya i per les persones titulars dels departaments amb competències en els assumptes esmentats.
La creació d'aquestes comissions té per objecte impulsar l'acció del Govern, apropar-la al ciutadà i reforçar la coordinació entre els diferents departaments afectats, en la línia ja marcada pel pla governamental CAT 21, que preveu que siguin els criteris de demanda dels ciutadans els que determinin els serveis que han de prestar els departaments de l'Administració de la Generalitat i que impactaran en la seva configuració i funcionament actuals.
L'article 63, lletra b), de la Llei 3/1982, de 23 de març, del Parlament, del President i del Consell Executiu de la Generalitat, estableix que correspon al President de la Generalitat convocar i presidir les comissions del Consell Executiu.
Aquesta facultat ha estat delegada pel Decret 12/2001, de 17 de gener, en el conseller en cap de la Generalitat de Catalunya.
L'article 3.1 del Decret 20/2001, de 25 de gener, de reestructuració parcial del Departament de la Presidència i del Departament d'Economia i Finances, atribueix a la Secretaria del Govern, entre d'altres, la funció d'assistència, el suport tècnic i la preparació de les reunions del Govern de la Generalitat, i la funció de supervisió i de seguiment de la coordinació de les activitats que afectin més d'un departament.
Per aquest motiu, és convenient que la secretaria de les comissions de govern sigui exercida per la persona titular de la Secretaria de Govern.
En conseqüència, de conformitat amb el que estableix la Llei 13/1989, de 14 de desembre, de procediment i règim jurídic de l'Administració de la Generalitat de Catalunya, a proposta del conseller en cap i d'acord amb el Govern,
Es creen, en el si del Govern de la Generalitat de Catalunya, amb caràcter permanent i per a l'àmbit central, la Comissió de Govern per a Assumptes Socials i Institucionals, la Comissió de Govern per a Assumptes Econòmics i la Comissió de Govern per a Assumptes Culturals i Educatius.
2.1 Formen part de la Comissió de Govern per a Assumptes Socials i Institucionals el conseller en cap de la Generalitat de Catalunya, que la presideix, la persona titular del Departament de Governació i Relacions Institucionals, que n'exerceix la vicepresidència, i les persones titulars del Departament de Sanitat i Seguretat Social, del Departament de Justícia, del Departament de Benestar Social i del Departament d'Interior.
2.2 Formen part de la Comissió de Govern per a Assumptes Econòmics el conseller en cap de la Generalitat de Catalunya, que la presideix, la persona titular del Departament d'Economia i Finances, que n'exerceix la vicepresidència, i les persones titulars del Departament de Política Territorial i Obres Públiques, del Departament d'Agricultura, Ramaderia i Pesca, del Departament de Treball, del Departament d'Indústria, Comerç i Turisme i del Departament de Medi Ambient.
2.3 Formen part del la Comissió per a Assumptes Culturals i Educatius el conseller en cap de la Generalitat de Catalunya, que la presideix, la persona titular del Departament d'Ensenyament, que n'exerceix la vicepresidència, i les persones titulars del Departament de Cultura i del Departament d'Universitats, Recerca i Societat de la Informació.
2.4 Assisteix també a les reunions qualsevol persona titular d'un departament que no formi part de la comissió de què es tracti quan així ho disposi la convocatòria i en els termes que aquesta determini.
2.5 Podran assistir a les reunions, amb veu i sense vot, els alts càrrecs de cada departament quan així ho consideri necessari la persona titular del departament.
2.6 Exerceix la secretaria de cadascuna d'aquestes comissions, amb veu i sense vot, la persona titular de la Secretaria de Govern.
Funcions de la Comissió de Govern per a Assumptes Socials i Institucionals
3.1 A la Comissió de Govern per a Assumptes Socials i Institucionals li corresponen les funcions següents:
a) Coordinar l'elaboració i l'execució de directrius i de disposicions en matèria social i institucional.
3.2 Es deleguen en la Comissió de Govern per a Assumptes Socials i Institucionals, i en l'àmbit dels departaments que en formen part, les següents competències del Govern:
f) L'aprovació de la constitució de comissions interdepartamentals.
g) El reconeixement de casals i centres catalans.
h) En matèria de funció pública:
L'aprovació de l'oferta d'ocupació pública.
La fixació anual de les normes i les directrius per a l'aplicació del règim retributiu dels funcionaris, en el marc del programa de política econòmica elaborat per la Comissió de Govern per a Assumptes Econòmics.
Funcions de la Comissió de Govern per a Assumptes Econòmics
4.1 A la Comissió de Govern per a Assumptes Econòmics li corresponen les funcions següents:
a) Coordinar l'elaboració i l'execució de directrius i de disposicions en matèria de política econòmica.
b) Programar la política interdepartamental en matèria econòmica.
4.2 Es deleguen en la Comissió de Govern per a Assumptes Econòmics, i en l'àmbit dels departaments que en formen part, les següents competències del Govern:
d) L'autorització dels préstecs i els avals de l'Institut Català de Finances que no tinguin per finalitat la inversió i l'autorització de préstecs i avals de l'Institut Català de Crèdit Agrari.
e) L'atorgament d'autoritzacions i concessions en procediments que requereixin un acord de Govern.
f) L'autorització per signar convenis que no afectin una altra comunitat autònoma.
g) L'autorització per a la celebració i, quan escaigui, per a altres actuacions en relació amb els contractes de l'Administració de la Generalitat que, per aplicació de la legislació vigent, requereixin l'aprovació del Govern.
h) L'autorització de les modificacions pressupostàries i de les despeses plurianuals en els termes establerts en la normativa de finances públiques de Catalunya.
i) L'autorització per a la constitució de consorcis i societats en general; l'adquisició de finques, i l'acceptació, la constitució i la cessió de domini d'immobles i de drets reals.
j) La modificació d'estatuts de societats mercantils.
k) L'aprovació de tarifes d'empreses públiques i l'aprovació dels seus plans econòmics financers.
Funcions de la Comissió de Govern per a Assumptes Culturals i Educatius
5.1 A la Comissió de Govern per a Assumptes Culturals i Educatius li corresponen les funcions següents:
a) Coordinar l'elaboració i l'execució de directrius i de disposicions en matèria cultural i educativa.
5.2 Es deleguen en la Comissió de Govern per a Assumptes Culturals i Educatius, i en l'àmbit dels departaments que en formen part, les següents competències del Govern:
f) La declaració de béns culturals d'interès nacional.
6.1 Les comissions de govern es reuneixen convocades pel seu president.
La convocatòria ha d'anar acompanyada de l'ordre del dia de la reunió.
6.2 Per a la validesa de les deliberacions i dels acords, cal que hi siguin presents la persona que exerceix la presidència o la que exerceix la vicepresidència i la meitat més un dels titulars dels departaments convocats.
Els acords de les comissions de govern s'adopten per majoria; en cas d'empat, el vot del president és diriment.
6.3 En cas d'absència del president o presidenta, la presidència de les reunions correspon al vicepresident o vicepresidenta.
6.4 Els acords de les comissions de govern han de constar en una acta que ha d'estendre la persona que exerceix la secretaria.
6.5 Els membres de les comissions han de guardar secret de les deliberacions o de les opinions i els vots que cadascú hi emet.
6.6 En tot allò no regulat, és d'aplicació la normativa en matèria d'òrgans col·legiats de l'Administració de la Generalitat.